
Kirish

 Ekonometrik model tushunchasi, turlari va undagi o‘zgaruvchilar.
Kuzatilayotgan ob’ektlarni chuqur va har tomonlama o‘rganish maqsadida tabiatda va jamiyatda ro‘y beradigan jarayonlarning modellari yaratiladi. Buning uchun ob’ektlar hamda ularni xossalari kuzatiladi va ular to‘g‘risida dastlabki tushunchalar hosil bo‘ladi. Bu tushunchalar oddiy so‘zlashuv tilida, turli rasmlar, sxemalar, belgilar, grafiklar orqali ifodalanishi mumkin. Ushbu tushunchalar model deb aytiladi. 
Model so‘zi lotincha modulus so‘zidan olingan bo‘lib, o‘lchov, me’yor degan ma’noni anglatadi.
Keng ma’noda model biror ob’ektni yoki ob’ektlar sistemasini namunasidir. Model tushunchasi biologiya meditsia, fizika va boshqa fanlarda ham qo‘llaniladi.
Jamiyatdagi va iqtisodiyotdagi ob’ektlarni matematik modellar yordamida kuzatish mumkin. Bu tushuncha modellashtirish deyiladi.
Iqtisodiy model - iqtisodiy ob’ektlarning soddalashtirilgan nusxasidir. Bunda modelning hayotiyligi, uning modellashtiriladigan ob’ektga aynan mos kelishi muhim ahamiyatga egadir. Lekin yagona modelda o‘rganilayotgan ob’ektning hamma tomonini aks ettirish mumkin emas. SHunda jarayonning eng xarakterli va eng muhim belgilari aks ettiriladi.
Modellashtirishning universal usul sifatida boshqa usullarga qaraganda afzalliklari mavjud. Ushbu afzalliklar esa quyidagilardan iborat:
I. Avvalo, modellashtirish katta va murakkab sistemani oddiy model yordamida ifodalashga imkoniyat beradi. Masalan, xalq xo‘jaligi bu o‘ta murakkab sistemadir. Uni oddiy qora yashik sxemasi orqali ifodalash mumkin.
II. Model tuzilishi bilan kuzatuvchiga eksperimentlar qilish uchun keng maydon tug‘iladi. Modelning parametrlarini bir necha marta o‘zgartirib, ob’ektni faoliyatini eng optimal holatini aniqlab, undan keyin hayotda qo‘llash mumkin. Real ob’ektlar ustida eksperiment qilish ko‘plab xatolarga va katta xarajatlarga olib kelishi mumkin.
III. Model, noshakl sistemani, matematik formulalar yordamida shakllantirishga imkoniyat beradi va EHMlar yordamida sistemani boshqarishga yordam beradi.
IV. Modellashtirish o‘rganish va bilish jarayonini kengaytiradi. Model hosil qilish uchun ob’ekt har tomonlama o‘rganiladi, tahlil qilinadi. Model tuzilganidan so‘ng, uning yordamida ob’ekt to‘g‘risida yangi ma’lumotlar olish mumkin. SHunday qilib, ob’ekt to‘g‘risidagi bilish jarayoni to‘xtovsiz jarayonga aylanadi.



1.Bir-biriga bog‘liq tenglamalar tizimini tushunchalari va turlari.

Odatda iqtisodiy ko‘rsatkichlar o‘zaro bog‘langan bo‘lishadi. Bunday ko‘rsatkichlar (o‘zgaruvchilar) o‘rtasidagi munosabatlar tarkibi bir vaqtli tenglamalar tizimi yordamida ko‘rsatilishi mumkin. Mazkur tenglamalarda quyidagi turdagi o‘zgaruvchilar mavjud bo‘ladi:
- endogen, tizim ichida aniqlanuvchi, bog‘liqli u o‘zgaruvchilar;
- ekzogen, qiymati tashqaridan beriladigan, boshqariladigan, bashoratlanuvchi, ta’sir etuvchi x o‘zgaruvchilar;
- oldindan belgilangan o‘zgaruvchilar, xam joriy vaqtdagi ekzogen o‘zgaruvchilarni, xam lag o‘zgaruvchilar (o‘tgan davrlar uchun ekzogen va endogen o‘zgaruvchilar)ni o‘z ichiga oladigan.
Ekonometrik tizimlarning quyidagi turlari ajratiladi.
Bog‘liq bo‘lmagan tenglamalar tizimi, bunda xar bir bog‘liq o‘zgaruvchi yi (i=1,…,n),  bog‘liq bo‘lmagan bir xil to‘plam o‘zgaruvchilar xj (j=1,…,m)larning funksiyasi sifatida beriladi:
y1  =  a11 x1 + a12 x2 + …+a1m xm + 1
 y2  =  a21 x1 + a22 x2 + …+a2m xm + 2	          (1)
. . . . . . . . . . . . . . . . . . . . . . .  . . . . . . . .
 yn  =  an1 x1 + an2 x2 + …+anm xm + n
Mazkur tizimining xar bir tenglamasini regressiya tenglamasi sifatida mustaqil qaralishi mumkin. Unga ozod hadlar kiritilishi mumkin va regressiya koeffitsentlari  eng kichik kvadratlar (EKK) usuli yordamida topilishi mumkin.
Rekursiv tenglamalar tizimi, bunda bog‘liq o‘zgaruvchilar yi (i=1,…,n),  bog‘liq bo‘lmagan o‘zgaruvchilar xj (j=1,…,m)larning va oldin aniqlangan bog‘liq o‘zgaruvchilar y1 , y2 ,…, yi-1larning funksiyasi sifatida ko‘rsatiladi:
y1  = a11 x1 + a12 x2 + …+a1m xm + 1
 y2  = b21 y1 + a21 x1 + a22 x2 + …+a2m xm + 2                                                  (2)  
. . . . . . . . . . . . . . . . . . . . . . . . . . . . . . .
 yn  = bn1 y1 + bn2 y2 +,…,+bnn-1 yn-1 +an1 x1 + an2 x2 + …+anm xm + n
Tizimning xar bir tenglamasi parametrlari, eng kichik kvadratlar usuli yordamida, birinchi tenglamadan boshlab, ketma ket aniqlanadi. 
O‘zaro bog‘liq tenglamalar tizimi, bunda xar bir bog‘liq o‘zgaruvchi yi (i=2,…,n) boshqa bog‘liq o‘zgaruvchilar yk (k   i) va bog‘liq bo‘lmagan o‘zgaruvchilar xj (j=1,…,m)ning funksiyasi sifatida keltirilgan:  

y1= b12 y2 + b13 y3 + … + b1n yn     +a11 x1 + a12 x2 + …+a1m xm + 1
y2= b21 y1 + b23 y3 + … + b2n yn     +a21 x1 + a22 x2 + …+a2m xm + 2        (3)
. . . . . . . . . . . . . . . . . . . . . . . . . . . . . . .
yn= bn1 y1 + bn2 y2 + … + bnn-1 yn-1 +an1 x1 + an2 x2 + …+anm xm + n

Bu tizim eng ko‘p tarqalgan bo‘lib, birlashgan, bir vaqtli tenglamalar tizimi nomi bilan ataladi. Uni tarkibiy model shakli (TMSH) deb xam atashadi. 
TMSH o‘zgaruvchilarning ba’zi koeffitsentlari nolga teng bo‘lishi mumkin, bu holat mazkur o‘zgaruvchilarning tenglamada mavjud bo‘lmasligini bildiradi. Masalan, narx va ish haqi dinamikasi modeli TMSH ko‘rinishida yoritilishi mumkin: 
y1= b12 y2   +a11 x1  + 1
y2= b21 y1  + a22 x2 +a23 x3 + 2                                                                                           (4)
bunda y1 –ish haqi o‘zgarishi tempi;
 y2 – narxlar o‘zgarishi tempi;
 x1 – ishsizlar foizi;
 x2 – doimiy kapital o‘zgarishi tempi;
 x3 – xom ashyo importi narxlarining o‘zgarish tempi.
Ikkita tenglamadan tashkil topgan mazkur tizim ikkita bog‘liq,  endogen (y1 , y2) va uchta bog‘liq bo‘lmagan, ekzogen (x1,x2,x3) o‘zgaruvchilardan iborat. Birinchi tenglamada x2 va x3 o‘zgaruvchilari mavjud emas. Bu koeffitsentlar a12 = 0 va  a13= 0 ekanligini bildiradi.


2.Ekonometrik tenglamlar tizimi parametrlarini hisoblash uslubiyoti.

Ekonometrik tenglamlar tizimi parametrlarini yukorida keltirilgan “Eng kichik kvadratlar” usuli yordamida xisoblash mumkin.
Ekonometrik tizimlar bo‘yicha prognozlash uchun ketma-ket bir nechta bosqichlardan o‘tish lozim:
1. Berilgan ma’lumotlar asosida korrelyasion tahlil o‘tkaziladi:
a) xususiy korrelyasiya koeffitsientlar matritsasi hisoblanadi;
b) juft korrelyasiya koeffitsientlari matritsasi hisoblanadi.
2. Korrelyasion tahlil natijasida tanlangan omillar asosida regressiya tenglamasi quriladi;
3. Qurilgan tenglamalar tizimi  quyidagi mezonlar bo‘yicha baholanadi:
a) Fisher mezoni;
b) Styudent mezoni;
v) Darbin-Uotson mezoni;
g) Ko‘plik korrelyasiya koeffitsienti;
d) Determinatsiya koeffitsienti;
e) approksimatsiya xatoligi.
4. Qurilgan tenglamalar tizimi  mezonlarga mos kelsa, keyin asosiy ko‘rsatkich tenglama asosida prognoz davri hisoblanadi.
5. Ishlab chiqarish funksiyasini asosiy xususiyatlari quyidagilar hisoblanadi:
a) o‘rtacha unumdorlik omillari;
b) chegaraviy unumdorlik omillari;
v) resurslar bo‘yicha elastiklik koeffitsientlari;
g) resurslarga talab;
d) resurslarni almashtirish chegaralari.
Tarkibiy modelni koeffitsientlarini baholashda bir qator usullar qo‘llaniladi. 
Aniq identifikatsiyalanadigan tarkibiy modelda qo‘llanadigan  bilvosita eng kichik kvadratlar usulini (BEKK) ko‘rib chiqamiz. Mazkur usulini ikkita endogen va ikkita ekzogen ko‘rsatkichlardan iborat bo‘lgan quyidagi identifikatsiyalanadigan model misolida ko‘rib chiqamiz:
y1= b12 y2 +  a11 x1 + 1                                                                                                   (5)
y2= b21 y1 + a22 x2 + 2
Modelni tuzish uchun 1-jadvalda keltirilgan ma’lumotlar bilan foydalanamiz. 



1 -jadval 
Haqiqiy ma’lumotlar 
	n
	U1
	u2
	x1
	x2

	1
	33,0
	37,1
	3
	11

	2
	45,9
	49,3
	7
	16

	3
	42,2
	41,6
	7
	9

	4
	51,4
	45,9
	10
	9

	5
	49,0
	37,4
	10
	1

	6
	49,3
	52,3
	8
	16

	Summa
	270,8
	263,6
	45
	62

	O‘rtacha qiymat
	45,133
	43,930
	7,500
	10,333


Tarkibiy modelni keltirilgan shakliga tubdan o‘zgartiramiz: 
y1= d11 x1 +  d12 x2 + u1                                                                                                        
 y2= d21 x1 + d22 x2 + u2
u1  va  u1 – tasodifiy hatolar.
Har bir keltirilgan shakldagi tenglamasi uchun d koeffitsientlarini hisoblashda EKK usuli qo‘llanilishi mumkin. 
Hisoblashlarni osonlashtirish uchun o‘rtacha darajadan y=y-ycp va x=x-xcp (ycp va xcp –o‘rtachalar) chetlanishlar bilan foydalansa bo‘ladi. Tubdan o‘zgartirilgan 1-jadvaldagi ma’lumotlar 2-jadvalga tortilgan. SHu erda dik koeffitsientlarni aniqlash uchun kerakli oraliq hisobotlar keltirilgan. Birinchi keltirilgan tenglamaning dik koeffitsientlarini aniqlash uchun quyidagi normal tenglamalar tizimini ishlatish mumkin: 
Σ y1 x1= d11 Σ x12     +  d12 Σ x1 x2                      
Σ y1 x2= d11 Σ x1 x2 + d12 Σ x22
5–jadvalda hisoblangan summa qiymatlarini o‘rniga qo‘yib chiqib, quyidagini olamiz:    
83,102= 33,5 d11    -  29,001d12 
-20,667= -29,001d11 + 155,334d12 
YUqoridagi tenglamalarning echilishi quyidagi qiymatlarni beradi d11 = 2,822 i d12 = 0,394. 
2 -jadval 
Keltirilgan model shaklini tuzish uchun o‘zgartirilgan ma’lumotlar 
	n
	u1
	u2
	x1
	x2
	u1*x1
	x12
	x1*x2
	U1*x2
	u2*x1
	u2*x2
	x22

	1
	-12,133
	-6,784
	-4,500
	0,667
	54,599
	20,250
	-3,002
	-8,093
	30,528
	-4,525
	0,445

	2
	0,767
	5,329
	-0,500
	5,667
	-0,383
	0,250
	-2,834
	4,347
	-2,664
	30,198
	32,115

	3
	-2,933
	-2,308
	-0,500
	-1,333
	1,467
	0,250
	0,667
	3,910
	1,154
	3,077
	1,777

	4
	6,267
	1,969
	2,500
	-1,333
	15,668
	6,250
	-3,333
	-8,354
	4,922
	-2,625
	1,777

	5
	3,867
	-6,541
	2,500
	-9,333
	9,667
	6,250
	-23,333
	-36,091
	-16,353
	61,048
	87,105

	6
	4,167
	8,337
	0,500
	5,667
	2,084
	0,250
	2,834
	23,614
	4,168
	47,244
	32,115

	Summa
	0,002
	0,001
	0,000
	0,002
	83,102
	33,500
	-29,001
	-20,667
	21,755
	134,417
	155,334


 
Keltirilgan shaklning birinchi tenglamasi quyidagi ko‘rinishga ega bo‘ladi: 
y1= 2,822 x1 + 0,394 x2 + u1
Ikkinchi keltirilgan tenglamaning d2k koeffitsientlarini aniqlash uchun quyidagi normal tenglamalar tizimini ishlatish mumkin: 
Σ y2 x1= d21 Σ x12     +  d22 Σ x1 x2 
Σ y2 x2= d21 Σ x1 x2 + d22 Σ x22
2–jadvalda hisoblangan summa qiymatlarini o‘rniga qo‘yib chiqib, quyidagini olamiz:    
21,755 = 33,5 d21    -  29,001d22 
134,417= -29,001d21 + 155,334d22 
YUqoridagi tenglamalarning echilishi quyidagi qiymatlarni beradi d21 =1,668 i d22 =1,177.  
Keltirilgan shaklning ikkinchi tenglamasi quyidagi ko‘rinishga ega bo‘ladi: 
y2= 1,668 x1  + 1,177 x2 + u2
Keltirilgan shakldan tarkibli shaklga o‘tish uchun keltirilgan model shaklning ikkinchi tenglamasidan x2 ni topamiz: 
 x2 = (y2  - 1,668 x1 ) / 1,177  
Bu ifodani keltirilgan modelning birinchi tenglamasiga qo‘yib chiqib, tarkibli tenglamani topamiz:  
y1= 2,822 x1 + 0,394 (y2  - 1,668 x1 ) / 1,177 = 
= 2,822 x1 +  0,335 y2  -  0,558  x1  = 0,335 y2  +  2,264 x1   
SHunday qilib  b12 = 0,335;  a11 =  2,264.
Keltirilgan model shaklning birinchi tenglamasidan x1 ni topamiz: 
x1 = (y1  - 0,394 x2 ) / 2,822  
Bu ifodani keltirilgan modelning ikkinchi tenglamasiga qo‘yib chiqib, tarkibli tenglamani topamiz:  
y2= 1,177 x2 + 1,668 (y1  - 0,394 x2 ) / 2,822 = 
= 1,177 x2 + 0,591 y1  - 0,233 x2  = 0,591 y1  + 0,944 x2   
SHunday qilib  b21 = 0,591;  a22 =  0,944.
Tarkibli shaklning ozod hadlarini quyidagi tenglamalardan topamiz:
A01= y1,cp -  b12 y2,cp -  a11 x1,cp =45,133 – 0,335 * 43,93 –2,264* 7,5 = 13,436
A02= y2,cp -b21 y1,cp -  a22 x2,cp=43,93 – 0,591* 45,133 - 0,944 * 10,333= 7,502
So‘nggi tarkibli modelning ko‘rinishi: 
y1= a01+ b12 y2 +  a11 x1 + 1= 13,436 + 0,335  y2  + 2,264 x1 + 1
y2= a02+ b21 y1 + a22 x2 + 2=  7,502  +   0,591 y1  + 0,944 x2  + 2





3.Ekonometrik tenglamalar tizimini indentifikatsiyalash muammolari.
TMSHda modelning tarkibiy koeffitsentlari deb ataluvchi, bij va aij modelning parametrlarini aniqlashda eng kichik kvadratlar usuli qo‘llana olinmaydi. 
Odatda modelning tarkibiy koeffitsentlarini aniqlash uchun TMSH keltirilgan model shakliga (KMSH) tubdan o‘zgartiriladi. 
 y1  = 11 x1 + 12 x2 + …+1m xm
 y2  = 21 x1 + 22 x2+ …+2m xm                                                                                 (6)
 . . . . . . . . . . . . . . . . . . . . . . . . . . 
 yn  = n1 x1 + n2 x2 + …+nm xm 
KMSHning ij parametrlari eng kichik kvadratlar usulida baholanishi mumkin. Bu parametrlar orqali bij va aij modelning tarkibiy koeffitsentlarini hisoblab chiqish mumkin. Tarkibiy va keltirilgan shakllarning parametrlarini o‘zaro mosligini ta’minlash uchun identifikatsiya sharti bajarilishi kerak. 
Modelning tarkibli shakli quyidagicha bo‘lishi mumkin: 
identifikatsiyalanadigan;
identifikatsiyalanmaydigan;
o‘taidentifikatsiyalanadigan.
TMSH identifikatsiyalanadigan bo‘lishi uchun, tizimning xar bir tenglamasi identifikatsiyalanadigan bo‘lishi kerak. Bu holatda TMSH parametrlari soni keltirilgan formaning parametrlariga teng bo‘ladi. 
Agar TMSHning birorta tenglamasi identifikatsiyalanmaydigan bo‘lsa, bunda butun model identifikatsiyalanmaydigan bo‘lib hisoblanadi. Bunday holatda keltirilgan shaklning koeffitsentlari soni TMSH koeffitsentlari soniga nisbatan kam.  
Agar keltirilgan koeffitsentlar soni tarkibli koeffitsentlariga nisbatan ko‘p bo‘lsa, model o‘taidentifikatsiyalanadigan deb hisoblanadi. Bunda keltirilgan model shaklining koeffitsentlari asosida biror tarkibiy koeffitsientining ikki va undan ko‘p qiymatini topish  mumkin. O‘taidentifikatsiyalanadigan modelda bitta bo‘lsa ham tenglama o‘taidentifikatsiyalanadigan, boshqalari esa identifikatsiyalanadigandir.
 Agar, TMSHning i-tenglamasida endogen o‘zgaruvchilar sonini N orqali va tizimda mavjud bo‘lgan, lekin ushbu tenglamaga kirmaydigan oldindan belgilangan o‘zgaruvchilarni D orqali belgilasak, modelning identifikatsiya sharti quyidagi hisob qoidasi ko‘rinishida yozilishi mumkin:
agar        D+1 < H          tenglama  identifikatsiyalanmaydi;
agar        D+1 = H          tenglama identifikatsiyalanadi;
agar        D+1 > H          tenglama o‘taidentifikatsiyalanadi.
Identifikatsiya uchun mazkur qoida kerakli, ammo etarli shart emas. Keltirlgan qoidadan tashqari, tenglama identifikatsiyasini aniqlash uchun ko‘shimcha shart bajarilishi lozim.
Ko‘rib chiqilayotgan tenglamada mavjud bo‘lmagan, lekin tizimga kirgan endogen va ekzogen o‘zgaruvchilarni tizimda ta’kidlab chiqamiz. Boshqa tenglamalarda o‘zgaruvchilar koeffitsientlaridan matritsasini tuzamiz. Agar o‘zgaruvchi tenglamaning chap tomonida joylashgan bo‘lsa, bunda koeffitsientni teskari belgi bilan olish kerak. Agar olingan matritsasini determinanti nolga teng bo‘lmasa va darajasi bir kam tizimda endogen o‘zgaruvchilar sonidan kam bo‘lmasa, bunda mazkur tenglama uchun identifikatsiyaning etarli sharti bajarilgan. 
Buni quyidagi tarkibli model misolida tushuntirib beramiz: 
y1= b12 y2 + b13 y3 + a11 x1 + a12 x2
y2= b21 y1 + a22 x2 + a23 x3 + a24 x4                                                                                        (7)
y3= b31 y1 + b32 y2 +a31 x1 + a32 x2 
Har bir tizimning tenglamasini kerakli va etarli identifikatsiya sharti bajarilishiga tekshirib chiqamiz. Birinchi tenglamada uchta endogen o‘zgaruvchilar: y1 ,y2 va y3 (H=3) mavjud. Unda ekzogen o‘zgaruvchilar x3 va x4 (D=2) qatnashmayapti. Kerakli identifikatsiya sharti bajarilgan D+1=H. 
Kerakli shartga tekshirish uchun x3 va x4 o‘zgaruvchilar koeffitsientlaridan iborat bo‘lgan matritsasini tuzamiz (3-jadval). Jadvalning birinchi ustunida ekzogen o‘zgaruvchilar x3 va x4 koeffitsientlari tizimining 2 va 3 tenglamaliridan olingan deb ko‘rsatilgan.  Ikkinchi tenglamada mazkur o‘zgaruvchilar mavjud bo‘lib, ularning koeffitsientlari a23  va a24 larga mos ravishda teng. Uchinchi tenglamada yuqoridagi o‘zgaruvchilar qatnashmaydi, ya’ni ularning koeffitsientlari nolga teng. Matritsasining ikkinchi satri noldan iborat bo‘lgani uchun, matritsaning determinanti xam nolga teng.  Demak, etarli sharti bajarilmagan va birinchi tenglamani identifikatsiyalanadigan deb hisoblasa bo‘lmaydi. 

3-jadval 
x3 va x4  o‘zgaruvchilar koeffitsientlaridan tuzilgan matritsa.
	Tenglamalardan olingan  o‘zgaruvchilarning koeffitsientlari 
	O‘zgaruvchilar

	
	x3
	x4

	2
	a23
	a24

	3
	0
	0



Ikkinchi tenglamada ikkita endogen o‘zgaruvchilar: y1 i y2  (H=2) mavjud. Bunda ekzogen o‘zgaruvchi x1 (D=1) qatnashmayapti. Kerakli identifikatsiya sharti bajarilgan D+1=H. 
Kerakli shartga tekshirish uchun ikkinchi tenglamada mavjud bo‘lmagan y3 va x1 o‘zgaruvchilar koeffitsientlaridan iborat bo‘lgan matritsasini tuzamiz (4 -jadval). 

4 -jadval 
y3 va x1  o‘zgaruvchilar koeffitsientlaridan tuzilgan matritsa.
	Tenglamalardan olingan  o‘zgaruvchilarning koeffitsientlari
	O‘zgaruvchilar

	
	y3
	x1

	1
	b13
	a11

	3
	-1
	a31


Tenglamaning chap tomonida joylashgan uchun uchinchi tenglamada y3  o‘zgaruvchining koeffitsienti -1 teng. Haqiqatda, uchinchi tenglamani quyidagi ko‘rinishda yozishimiz mumkin  0= b31 y1 + b32 y2 -1 y3 +a31 x1 + a32 x2 , bunda b33 = –1 tenglama aniq shakllanmoqda. 
Umumiy holda TMSH o‘zgaruvchilarning koeffitsientlar matritsasi ko‘rinishida ifodalanishi mumkin.  Bu holatda ikkinchi tenglama quyidagi vektor bilan belgilanishi mumkin (b31 , b32 , -1, a31 , a32 , 0 , 0) , hamda butun bir vaqtli tenglamalar tizimi (14) quyidagi matritsa bilan ifodalanadi: 


                                          (15)

2-jadvalda keltirilgan matritsaning determinanti nolga teng emas va darajasi 2ga teng.  Demak, etarli sharti bajarilgan va ikkinchi tenglama identifikatsiyalanadigan.  
Uchinchi tenglamada uchta endogen o‘zgaruvchilar: y1 ,y2  i y3 (H=3) mavjud. Bunda ekzogen o‘zgaruvchilar x3 va x4  (D=2) qatnashmaydi. Kerakli identifikatsiya sharti bajarilgan D+1=H. 
Kerakli shartga tekshirish uchun uchinchi tenglamada mavjud bo‘lmagan x3 va x4 o‘zgaruvchilar koeffitsientlaridan iborat bo‘lgan matritsasini tuzamiz (5-jadval). Jadvalga binoan matritsaning determinanti nolga teng (birinchi satri noldan iborat). Demak, etarli sharti bajarilmagan va uchinchi tenglamani identifikatsiyalanadigan deb hisoblasa bo‘lmaydi. 

5-jadval 
x3 va x4  o‘zgaruvchilar koeffitsientlaridan tuzilgan matritsa.
	Tenglamalardan olingan  o‘zgaruvchilarning koeffitsientlari
	O‘zgaruvchilar

	
	x3
	x4

	1
	0
	0

	2
	a23
	a24



Ekonometrik modellarda ayrim hollarda o‘zgaruvchilarning balansli aynanliklar qo‘llaniladi (masalan,  y3=y1+y2+x1 ko‘rinishdagi) Bunda o‘zgaruvchilarning koeffitsientlari baholashni talab qilmaydi va tenglamani identifikatsiyalashga tekshirish kerak emas, lekin butun tizimni identifikatsiyaga tekshirishda mazkur tenglamalar qatnashadi. Ayrim holatlarda modelda qatnashadigan ozod va qoldiq hadlar (a01, a02, a03  ,…1, 2, 3,…) identifikatsiyalash muammosiga ta’sir etmaydi. 

